### Beslutningstema

Udvalget skal tage stilling til Tønder Kommunes engagement i en eventuel klimakonference i Region Sønderjylland-Schleswig.

### Sagsfremstilling

Udvalget for Regional Udvikling under Region Sønderjylland-Schleswig har bedt regionens sekretariat udarbejde et koncept for en klimakonference.

Der er nu udarbejdet koncept, som skal behandles i udvalget den 18. august 2022. Hvis der skal afholdes en klimakonference i regi af Region Sønderjylland-Schleswig forudsættes det, at den afholdes i 2. halvår 2023.

Det primære formål med konferencen er at få øget viden om partnerforvaltningernes initiativer, aktiviteter og fokusområder. Derudover skal der udbredes viden om støttemuligheder, og der skal tilskyndes til at arbejde endnu tættere sammen på tværs af grænsen.

Region Sønderjylland-Schleswig besidder ikke kompetencer indenfor klimaområdet. Derfor vil kompetencerne til afvikling af konferencen skulle købes eksternt og/eller leveres af partnerne i Region Sønderjylland-Schleswig. Der arbejdes med et bidrag fra hver partner på 55 administrative timer samt ca. 30.000 kr.

### Økonomi

[adresse] andel af udgifterne til klimakonference vil udgøre ca. 30.000 kr. og 55 administrative timer.

### Direktøren for Klima, Vækst og Beskæftigelse indstiller,

at udvalget beslutter om Tønder Kommune bakker op om afholdelse af en klimakonference som beskrevet i konceptet, og

at udvalget i bekræftigende fald reserverer midler i budget 2023 (30.000 kr.)

### Beslutning

Udvalget bakker op om afholdelse af klimakonference, idet det anbefales at tænke klima sammen med andre indsatser i regi af Region Sønderjylland-Schleswig.

Udvalget godkendte at reservere 30.000 kr. i budget 2023.

Ruben Bruun deltog ikke i behandling af punktet.